અમરનાથ શ્રાઈન બોર્ડના જણાવ્યાનુસાર હવે અમરનાથ શિવલિંગના દર્શન સ્પષ્ટ રીતે થવા લાગ્યા છે. જો કે આ વર્ષનું શિવલિંગ ગત વર્ષની સરખામણીમાં નાનું છે. શિવલિંગના દર્શન કરવા માટેનો થોડો માર્ગ બરફના કારણે બંધ છે જે 28 જૂન સુધીમાં ખુલ્લો થઈ જશે. હાલ તંત્ર યાત્રા માટેની તૈયારી કરવામાં વ્યસ્ત છે. મહત્વપૂર્ણ છે કે ગત વર્ષે 4 લાખ લોકોએ અમરનાથના દર્શન કર્યા હતા. આ વર્ષે પણ લાખોની સંખ્યામાં દર્શનાર્થીઓ ઉમટશે તેવું અનુમાન છે.